open-index/open-wikipedia-markdown huggingface dataset:
చిత్రమ్ కాదు నిజమ్

**చిత్రమ్ కాదు నిజమ్** 2015లో విడుదలైన తెలుగు సినిమా. శైలేంద్ర ప్రొడక్షన్స్ బ్యానర్ పై కన్నడంలో 2014లో విడుదలైన ‘6-5=2’ సినిమాను తెలుగులో ‘చిత్రమ్ కాదు నిజమ్’ పేరుతో గుడ్ సినిమా గ్రూప్ నిర్మించిన ఈ సినిమాకు కేఎస్ అశోక దర్శకత్వం వహించాడు. కృష్ణప్రసాద్, తనుజ, జాను, విజయ్ చందూర్ ప్రధాన పాత్రల్లో నటించిన ఈ సినిమా 2015 ఏప్రిల్ 3న విడుదలైంది.

## కథ
రమేష్ (దర్శన్ అపూర్వ) కి సినిమా కెమెరామెన్ కావాలనేది కల. అడవిలోకి ట్రెక్కింగ్ వెళ్ళి ఓ డాక్యూమెంటరీ తీసే ఆలోచనలో అతని స్నేహితులు నవీన్ (కృష్ణ ప్రకాష్), కుమార్ (విజయ్ చెందూర్), సౌమ్య (పల్లవి), దీప (తనూజ), ప్రకాష్ (మృత్యుంజయ) లతో కలసి అడవిలోని ఓ ఎత్తైన శిఖరాన్ని అధిరోహించాలని లక్ష్యంగా పెట్టుకొని వెళ్తారు. ఆలా వెళ్ళిన వారికీ అడవిలో వారికి ఎదురైనా అనుభవాలు ఏమిటి ? వాళ్ళు తిరిగి క్షేమంగా ఇంటికి చేరుకున్నారా? లేదా ? అనేదే మిగతా సినిమా కథ.

## నటీనటులు
* కృష్ణప్రసాద్ 
*తనుజ  
*జాను 
*విజయ్ చందూర్

## సాంకేతిక నిపుణులు
*బ్యానర్: శైలేంద్ర ప్రొడక్షన్స్ 
*నిర్మాత: గుడ్ సినిమా గ్రూప్
*కథ, స్క్రీన్‌ప్లే, దర్శకత్వం: కేఎస్ అశోక
*సంగీతం: శేఖర్ చంద్ర
*సినిమాటోగ్రఫీ: సత్య హెగ్డే

## మూలాలు

వర్గం:2015 తెలుగు సినిమాలు
భువనైక సౌందర్యం (పుస్తకం)

**భువనైక సౌందర్యం** (భువనగిరి పర్యాటకం, చరిత్ర - శాసనాలు) అనేది తెలంగాణ రాష్ట్రం యాదాద్రి భువనగిరి జిల్లా భువనగిరి పట్టణంలోని భువనగిరి కోట చరిత్ర గురించి రాయబడిన పుస్తకం. చరిత్ర పరిశోధకుడు డా. ద్యావనపల్లి సత్యనారాయణ రాసిన ఈ పుస్తకం 2016లో తెలంగాణ రిసోర్స్ సెంటర్ ఆధ్వర్యంలో ప్రచురించబడింది.

## పుస్తక నేపథ్యం
ఈ పుస్తకంలో భువనగిరి కోటగోడలు, ప్రాంగణాల గురించి రచయిత వివరించాడు. భువనగిరికి సంబంధించిన తెలియని విషయాలు వెళ్ళడించారు. చరిత్ర పూర్వయుగంలో భువనగిరి కొండ ఏర్పడిన తీరును ఈ పుస్తకంలో రచయిత వివరించాడు. రాక్షస గూళ్ళ యుగాన్ని, ఆ కాలంలోని ప్రజలు పూజలు నిర్వహించిన స్థలం గురించి తెలియజేశాడు.

చారిత్రక యుగంలో ఇక్కడ ఇకోట, ఆలయాల నిర్మాణం, వాటిల్లో వివిధ రాజవంశాల పాత్రను వివరించాడు. సామాన్య శకం 1100 నుండి జరిగిన చరిత్రను కూడా వివరించాడు. తెలంగాణ సాయుధ పోరాటంలోని భువనగిరిలో సంఘటలను కూడా ఈ పుస్తకంలో ప్రస్తావించాడు.

భువనగిరి కోట గురించి ప్రచారంలో ఉన్న పలు కథలను వివరించాడు. సర్వాయి పాపన్నతో కోటకు ఉన్న అనుబంధాన్ని, కోటలోని వివిధ శాసనాల గురించి తెలిపాడు. భువనగిరి కోటలోని వివిధ నిర్మాణాలు, అలంకరణలను, భువనగిరి పట్టణంలోని ఇతర కట్టడాల గురించి ప్రస్తావించాడు.

## విషయసూచిక

**1. చరిత్ర**
* 'భువనం పైనే పెద్ద 'గిరి’
* బృహత్ శిలా యుగపు ఆలయాలు
* విష్ణుకుండుల కాలంలో...
* పద్మనాయకుల కాలంలో...
* చాళుక్యుల కాలంలో...
* కాకతీయుల కాలంలో...
* సుల్తానుల కాలంలో...
* ఆధునిక యుగంలో...

**2. పర్యాటకం**
* కోటగోడలు, ప్రాంగణాలు
* మంటపం, వంటశాల, అశ్వశాలలు
* సప్త గుండాలు
* చెరువులు, కుంటలు
* కోటగోడ అంచులు
* రాణుల స్నానఘట్టాలు
* ఏనుగుల బావి
* రాజభవనం, ఫౌంటెయిన్ 
* నిర్మాణ వైచిత్రం
* అలంకరణలు
* పరిసర కట్టడాలు
* పర్యాటక అవకాశాలు
* అభివృద్ధి ప్రణాళికలు

**3. శాసనాలు**
* భువనగిరి శాసనాలు (1-9)
* కొలనుపాక శాసనం

**4. అనుబంధాలు**
* భోనగిరి కథ
* సర్వాయి పాపన్న
* భువనగిరి ఆంధ్ర మహాసభ
* అద్భుత పర్యాటకంగా భువనగిరి ఖిల్లా
* Bhongir's Batholith Marvel

## ఆవిష్క్రరణ
2016 డిసెంబరులో హైదరాబాదులోని ఎన్.టి.ఆర్. స్టేడియంలో జరిగిన హైదరాబాదు పుస్తక ప్రదర్శనలో భాగంగా రచయిత డి. సత్యనారాయుణ, మాజీ ఎంపి బి. వినోద్‌ కుమార్, తెలంగాణ రీసోర్స్‌  చైర్మన్‌ ఎం. వేదకుమార్‌, హైదరాబాద్‌ బుక్‌ ఫెుుర్‌ సొసైటీ అధ్యక్షుడు జూలూరీ గౌరీశంకర్‌ చేతులమీదుగా ఈ పుస్తకం ఆవిష్కరించబడింది.

## మూలాలు

వర్గం:తెలంగాణ చరిత్ర
వర్గం:2016 తెలుగు సినిమాలు
వర్గం:చరిత్ర పుస్తకాలు
జర్మన్ జలాంతర్గామి యూ-180

**జర్మన్ జలాంతర్గామి యూ-180** (ఆంగ్లం: German submarine U-180) అనేది IXD1 రకం రవాణా U-బోట్. ఇది రెండవ ప్రపంచ యుద్ధ పమయంలోని నాజీ జర్మనీ క్రీగ్స్‌ మెరైన్. దీని కొనుగోలు కోసం 1940 మే 28న ఆర్డర్ చేయడం జరిగింది. 1941 ఫిబ్రవరి 25న నౌక బ్రెమెన్‌లోని ఎజి వెసర్, డ్యుయిష్ షిఫ్-ఉండ్ మస్చినెన్‌బౌ అనే సంస్థలు యార్డ్‌ నంబర్ 1020లో నిర్మాణం ప్రారంభించాయి. 1941 డిసెంబరు 10న ప్రయోగించారు. 1942 మే 16న ఫ్రెగటెన్‌కపిటన్ వెర్నర్ ముసెన్‌బర్గ్ (క్రూ 25) ఆధ్వర్యంలో ప్రారంభించబడింది. టార్పెడో ఆయుధాలను తొలగించి, టైప్ IXD1లు రవాణా జలాంతర్గాములుగా గుర్తించబడ్డాయి. ఇవి 252 టన్నుల వరకు సరుకు రవాణా చేయగలవు. ముఖ్యంగా U-180 రహస్య కార్యకలాపాలలో వినియోగించబడేది. దీని పుంజం: 7.5 మీ., డ్రాఫ్ట్: 5.35 మీ.

## రూపకల్పన
IXD1 రకం జలాంతర్గాములు టైప్ IXల కంటే చాలా పెద్దవి. U-180 ఉపరితలం వద్ద 1,610 టన్నులు, నీటిలో మునిగినప్పుడు 1,799 టన్నుల స్థానభ్రంశం కలిగి ఉంటుంది. U-బోట్ మొత్తం పొడవు 87.58 మీ., ఎత్తు 10.20 మీ. జలాంతర్గామి రెండు MAN M 9 V 40/46 సూపర్ఛార్జ్డ్ ఫోర్-స్ట్రోక్, తొమ్మిది-సిలిండర్ డీజిల్ ఇంజన్లు, రెండు MWM RS34.5S సిక్స్-సిలిండర్ ఫోర్-స్ట్రోక్ డీజిల్ ఇంజన్లతో క్రూజింగ్ శక్తిని కలిగి ఉంటుంది. మొత్తం 9,000 మెట్రిక్ హార్స్‌పవర్ (6,620 kW) ఉత్పత్తి అవుతుంది. దీనికి రెండు షాఫ్ట్‌లు, రెండు 1.90 మీ. ప్రొపెల్లర్లు ఉన్నాయి. పడవ 200 మీటర్లు లోతులో కూడా ప్రయానించగలదు. జలాంతర్గామి గరిష్ఠ ఉపరితల వేగం 20.8 నాట్‌లు, గరిష్ఠంగా 6.9 నాట్లు అంటే గంటకు 12.8 కి.మీ. అదే నీటిలో 121 నాటికల్ మైళ్లు అంటే 224 కి.మీ. అన్నమాట. ఇందులో యాభై ఐదు మంది ప్రయాణించగలరు.

## చరిత్ర

## రైడింగ్ చరిత్ర

## మీడియా

* 2004లో విడుదలైన బాలీవుడ్ చలనచిత్రం నేతాజీ సుభాస్ చంద్రబోస్: ది ఫర్గాటెన్ హీరోలో యూ-180 జలాంతర్గామి ఉంది. నేతాజీ సుభాస్ చంద్రబోస్ జర్మన్ జలాంతర్గామి U-180తో మడగాస్కర్ లో ఆగ్నేయ దిశలో కేప్ ఆఫ్ గుడ్ హోప్ చుట్టూ ప్రయాణించి, ఇంపీరియల్ జపాన్‌కు I-29 (జపాన్ జలాంతర్గామి) లోకి మారి ప్రయాణం కొనసాగించాడు. ఆ రెండు దేశాల జలాంతర్గాముల మధ్య ఒక సివిలియన్ వ్యక్తి మారడం ఈ ఒక్కసారే జరిగింది. 
* యూ-180 - హిగ్గిన్స్ థ్రిల్లర్, థండర్ పాయింట్‌లో నాజీ పార్టీ సెక్రటరీ మార్టిన్ బోర్మాన్‌ను దక్షిణ అమెరికాకు తీసుకువెళ్ళిన జలాంతర్గామి. 
* ఆండ్రూ వుడ్ రచించిన థ్రిల్లర్ స్పూక్స్ గోల్డ్‌లో యూ-180 ప్రస్తావన ఉంది. యూ-180, ఐ-29 లలో బంగారం, సైనిక వస్తువుల మార్పిడి కీలకమైన అంశం.

## మూలాలు


వర్గం:జలాంతర్గాములు
జానకీ దేవి బజాజ్

**జానకీ దేవి బజాజ్** ( 1893 జనవరి 7 - 1979 మే 21) 1932లో శాసనోల్లంఘన ఉద్యమంలో పాల్గొన్నందుకు జైలు శిక్ష అనుభవించిన ఒక భారతీయ స్వాతంత్ర్య సమర యోధురాలు.
## ప్రారంభ జీవితం, వృత్తి
ఆమె 1893 జనవరి 7న మధ్యప్రదేశ్‌లోని జాయోరాలో అగర్వాల్ కుటుంబంలో జన్మించింది. ఎనిమిదేళ్ల వయసులో, ఆమె 12 ఏళ్ల జమ్నాలాల్ బజాజ్ ను వివాహం చేసుకుంది. 
జమ్నాలాల్ కుడా స్వాతంత్ర్య పోరాట ఉద్యమంలో పాల్గొన్నాడు, జానకీదేవి కూడా చరఖాపై ఖాదీ వడకడం, గోసేవ, హరిజనుల జీవితాల మెరుగుదల, వారి ఆలయ ప్రవేశం కోసం 1928లో పొరాడింది. స్వాతంత్ర్యం తర్వాత, ఆమె వినోబా భావేతో కలిసి భూదాన్ ఉద్యమంలో పనిచేసింది. ఆమె 1942 నుండి చాలా సంవత్సరాలు అఖిల భారతీయ గోసేవా సంఘ్ అధ్యక్షురాలిగా పనిచేసింది. ఆమెకు 1956లో పద్మవిభూషణ్ రెండవ అత్యున్నత పౌర పురస్కారం లభించింది. ఆమె 1965లో మేరీ జీవన్ యాత్ర పేరుతో తన ఆత్మకథను ప్రచురించింది.
## వారసత్వం

జానకీ దేవి బజాజ్ 1979లో మరణించింది. ఆమె జ్ఞాపకార్థం జానకీ దేవి బజాజ్ ఇన్‌స్టిట్యూట్ ఆఫ్ మేనేజ్‌మెంట్ స్టడీస్, జానకీ దేవి బజాజ్ గవర్నమెంట్ పిజి గర్ల్స్ కాలేజ్ కోట, బజాజ్ ఎలక్ట్రికల్స్, జానకీదేవి బజాజ్ గ్రామ వికాస్ సంస్థ వంటి అనేక విద్యా సంస్థలు స్థాపించబడ్డాయి. ఇండియన్ మర్చంట్స్ ఛాంబర్ లేడీస్ వింగ్ 1992-93 సంవత్సరంలో గ్రామీణ పారిశ్రామికవేత్తల కోసం ఐఎంసి-లేడీస్ వింగ్ జానకీదేవి బజాజ్ పురస్కారాన్ని స్థాపించింది.

## రచనలు
జానకీ దేవి, మేరీ జీవన్ యాత్ర (నా జీవన యాత్ర) పేరుతో తన ఆత్మ కథను రచించింది.
## మూలాలు

వర్గం:భారత స్వాతంత్ర్య సమర యోధులు
వర్గం:1893 జననాలు
వర్గం:1979 మరణాలు
కుల్చారం జైన దేవాలయం

**కుల్చారం జైన దేవాలయం**, తెలంగాణ రాష్ట్రం, మెదక్ జిల్లా, కుల్చారం మండలంలోని కుల్చారం గ్రామంలో ఉన్న జైన దేవాలయం. రాష్ట్ర రాజధాని హైదరాబాదు నుండి 85 కిలోమీటర్ల దూరంలో, మెదక్‌ నుండి 15 కిలో మీటర్ల దూరంలో ఈ దేవాలయం ఉంది. 23వ జైనమత తీర్థంకరుడు పార్వ్శీనాథుడు ఏకశిలా విగ్రహంగా ఈ దేవాలయంలో కొలువై ఉన్నాడు.

## చరిత్ర
వివిధ రాజవంశాలకు చెందిన రాజులు పరిపాలించిన కుల్చారం గ్రామంలో ఎక్క డ తవ్వినా ఏదో ఒక దేవత విగ్రహం, కట్టడాలకు సంబంధించిన ఆనవాళ్లు దర్శనమిస్తుంటాయి. కాకతీయుల కాలం నుండి నిజాం కాలం వరకు ఇక్కడి విగ్రహాలు, శాసనాలు ఆనాటి చరిత్రకు ఆనవాళ్ళుగా ఉన్నాయి. 1984లో వీరభద్రస్వామి దేవాలయం సమీపంలో ఒక ఇంటి నిర్మాణం కోసం తవ్వినపుడు శెల్యరాతితో చెక్కిన ఏకశిలతో దిగంబరంగా తలపై ఏడు సర్పాలు పడగకప్పి ఉన్న విగ్రహం బయటపడింది. తొమ్మిదిన్నర అడుగులున్న ఈ విగ్రహం 11వ శతాబ్దానికి చెందిన కళ్యాణి చాళుక్యుల కాలం నాటిదిగా చరిత్రకారులు గుర్తించారు. జైన గురువైన 23వ తీర్థంకరుడు పార్శ్వనాథుడి విగ్రహాన్ని త్రిభువన రాజు చెక్కించినట్లుగా చరిత్రకారులు పేర్కొన్నారు. ఆ విగ్రహాన్ని 1984 నుండి 1990ల చివరి వరకు స్థానికుల ఆధీనంలో ఉంది. గ్రామస్థులు ఆ విగ్రహాన్ని 'గ్రామ దేవత'గా భావించారు. ఆ విగ్రహాన్ని ప్రతిష్ఠించడంకోసం ఆలిండియా జైన్‌ దిగంబర్‌ మహాసభ ఆధ్వర్యంలో సుమారు కోటి రూపాయలు వెచ్చించి 2002లో ప్రశాంత వాతావరణంలో అత్యంత సుందరంగా తీర్చిదిద్దిన జైన దేవాలయాన్ని నిర్మించారు.

## ఉత్సవాలు
ఈ ఆలయంలో జరిగే నిత్య పూజలలో పాల్గొనడానికి దేశంలోని వివిధ రాష్ట్రాల నుంచి జైనులు ఎక్కువగా ఈ దేవాలయ సందర్శనకు వస్తుంటారు.

## ఇతర వివరాలు
ఇక్కడున్న దేవాస్థానం కమిటీ ఆధ్వర్యంలో భక్తులకు, సందర్శకులకు అన్ని వసతులు కల్పించబడుతాయి. గెస్ట్ హౌజులు, ఫంక్షన్ హాల్ నిర్మించబడ్డాయి.

## మూలాలు

వర్గం:2002 నిర్మాణాలు
వర్గం:జైనమత చారిత్రక ప్రదేశాలు
వర్గం:మెదక్ జిల్లా దేవాలయాలు
వర్గం:మెదక్ జిల్లా పుణ్యక్షేత్రాలు
వర్గం:తెలంగాణ జైనమత క్షేత్రాలు
రోసమ్మ పన్నూస్

రోసమ్మ పన్నూస్ ( 1913 మే 12 – 2013 డిసెంబరు 28) భారత స్వాతంత్ర్య సమరయోధురాలు, రాజకీయ వేత్త, న్యాయవాది. ఆమె కేరళ శాసనసభ సభ్యురాలిగా ప్రమాణ స్వీకారం చేసిన తొలి వ్యక్తి . భారతదేశంలో కోర్టు ఉత్తర్వుల ద్వారా తన స్థానాన్ని కోల్పోయిన మొదటి ఎమ్మెల్యే, ఆమె 1958 లో అసెంబ్లీకి జరిగిన మొట్టమొదటి ఉప ఎన్నికలలో ఎన్నికైన మొదటి వ్యక్తి . రోసమ్మ పన్నూస్ కేరళ శాసనసభ మొదటి ప్రో టెమ్ స్పీకర్. 

## ప్రారంభ జీవితం
రోసమ్మ 1913 మే 12న ట్రావెన్ కోర్ లోని కంజిరప్పల్లిలో ఒక క్యాథలిక్ కుటుంబానికి చెందిన కంజిరపల్లి కరిప్పరంబిల్ తోమ్మన్ చెరియన్, పాయిప్పడు పున్నక్కుడి అన్నమ్మ లకు నాల్గవ సంతానంగా జన్మించింది. 

ఆమె మద్రాసు లా కళాశాల నుండి న్యాయశాస్త్రంలో డిగ్రీని పొందింది. 

## కెరీర్
ఆమె తన అక్క అక్కమ్మ చెరియన్ చే ప్రభావితమై 1938లో ట్రావెన్ కోర్ స్టేట్ కాంగ్రెస్ లో చేరడం ద్వారా తన రాజకీయ జీవితాన్ని ప్రారంభించింది.  అక్కమ్మ చెరియన్ కూడా స్వాతంత్ర్య సమరయోధురాలు. సోదరీమణులిద్దరూ 1939లో బ్రిటిష్ వారిచే పూజాపురలోని సెంట్రల్ జైలులో ఖైదు చేయబడ్డారు. రోసమ్మ మూడు సంవత్సరాల తరువాత జైలు నుండి విడుదలచేయబడింది. 

### రాజకీయం
రోసమ్మ 1946 లో భారత కమ్యూనిస్టు పార్టీ (సిపిఐ) నాయకుడు పి.టి. పన్నూస్ ను వివాహం చేసుకుంది. రోసమ్మ కుటుంబం భారత జాతీయ కాంగ్రెస్కు మద్దతు ఇచ్చింది. ఇద్దరూ పోప్ నుండి ఒక ప్రత్యేక సమ్మతి లేఖతో కొచ్చిన్ లోని ఒక చర్చిలో వివాహం చేసుకున్నారు.

రోసమ్మ 1948లో సిపిఐలో చేరారు. 1957లో కేరళ రాష్ట్రంలో జరిగిన మొదటి అసెంబ్లీ ఎన్నికల్లో ఆమె దేవికులం నియోజకవర్గం నుంచి అసెంబ్లీకి ఎన్నికయ్యారు. ఆమె భర్త 1952 సార్వత్రిక ఎన్నికలలో లోక్ సభకు ఎన్నికయ్యాడు, 1957 సార్వత్రిక ఎన్నికలలో తన స్థానాన్ని నిలబెట్టుకున్నాడు. రోసమ్మ అసెంబ్లీ సభ్యురాలిగా ప్రమాణ స్వీకారం చేసిన మొదటి వ్యక్తి .  ఆమె అసెంబ్లీ మొదటి ప్రో టెమ్ స్పీకర్ అయ్యారు. అయితే కోర్టు జోక్యం తరువాత రోసమ్మ తన స్థానాన్ని కోల్పోయింది, కానీ 1958లో అసెంబ్లీకి జరిగిన మొట్టమొదటి ఉప ఎన్నికలలో తన స్థానాన్నితిరిగి పొందింది. 

1964లో పార్టీ చీలిక కారణంగా కమ్యూనిస్టు పార్టీ ఆఫ్ ఇండియా (మార్క్సిస్ట్) ఆవిర్భవించినప్పుడు రోసమ్మ సిపిఐతోనే ఉన్నారు. ఆమె 1982 అసెంబ్లీ ఎన్నికల్లో అలెపీ నియోజకవర్గం నుండి విజయవంతంగా పోటీ చేసింది. 1987 ఎన్నికలలో రోసమ్మ అదే నియోజకవర్గం నుండి రెండవసారి అసెంబ్లీకి ఎన్నికయ్యారు. 

### పదవులు
ఆమె కేరళ మహిళా సంఘం (1969-83) అధ్యక్షురాలిగా, ప్లాంటేషన్ కార్పొరేషన్ (1964-69) చైర్ పర్సన్ గా, హౌసింగ్ బోర్డు (1975-78) అధిపతిగా, 10 సంవత్సరాలు రబ్బర్ బోర్డు సభ్యురాలిగా కూడా పనిచేశారు. ఆమె 1993 నుండి 1998 వరకు కేరళ మహిళా కమిషన్ కు చైర్ పర్సన్ గా ఉన్నారు. 

## మరణం
రోసమ్మ తన కుమారుడు థామస్ పన్నూస్ తో నివసిస్తున్న ఒమన్ లోని సలాలాలో 2013 డిసెంబరు 28న మరణించింది. ఆమె మృతదేహాన్ని తిరువల్లాయ్ సమీపం లోగల పామలలోని ఆమె ఇంటికి తీసుకువచ్చారు, అంత్యక్రియలు 2013 డిసెంబరు 30 న తిరువల్లాయ్ సమీపంలోని వారిక్కాడ్ లోని సెహియోన్ మార్ తోమా చర్చిలో జరిగాయి. 

## మూలాలు

వర్గం:2013 మరణాలు
వర్గం:1913 జననాలు
వర్గం:కేరళ మహిళా స్వాతంత్ర్య సమర యోధులు
## బాహ్య లింకులు
* అక్కమ్మ చెరియన్
పొదిలి నగరపంచాయతీ

**పొదిలి నగరపంచాయతీ**, ఆంధ్రప్రదేశ్ రాష్ట్రం, ప్రకాశం జిల్లా లోని నగర పంచాయతీ. ఇది ఒంగోలు లోక్‌సభ నియోజకవర్గం లోని, మార్కాపురం శాసనసభ నియోజకవర్గం పరిధికి చెందింది. పురపాలక సంఘ ప్రధాన కార్యాలయం పొదిలి పట్టణంలో ఉంది. 

## చరిత్ర
పొదిలిని పూర్వం పృదులాపురి అని పిలిచేవారు.ఈ నగరపంచాయతీ 2020 లో ఏర్పాటు చేశారు.నగర పంచాయితీ పరిధిలో 20 వార్డులు ఉన్నాయి. దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.

## భౌగోళికం
పొదిలి నగరపంచాయతీ అక్షాంశ రేఖాంశాలు 15.604°N 79.608°E.18.28N మధ్య ఉంది. రాష్ట్ర రాజధాని అమరావతి దీనికి 174 కిలోమీటర్ల దూరంలో ఉంది. వైశాల్యం 43.88 చదరపు కిలోమీటర్లు.

## జనాభా గణాంకాలు
2011 భారత జనాభా లెక్కల ప్రకారం, పొదిలి పట్టణ జనాభా 31,145. వీరిలో 15,681 మంది పురుషులు కాగా, మహిళలు 15464 మంది ఉన్నారు. 0–6 సంవత్సరాల మధ్య వయస్సు గల పిల్లలు 3349 మంది ఉన్నారు. వీరిలో 1753 మంది బాలురు, 1596 మంది బాలికలు ఉన్నారు. 2011 జనాభా లెక్కల ప్రకారం 16230 కుటుంబాల ఉన్నాయి..ఆంధ్రప్రదేశ్ రాష్ట్ర సగటు 939తో పోలిస్తే పొదిలిలో పిల్లల లింగ నిష్పత్తి 910 ఉంది. పొదిలి అక్షరాస్యత రాష్ట్ర సగటు 67.02% కంటే 71.98% ఎక్కువ. పురుషుల అక్షరాస్యత 80.36% కాగా స్త్రీల అక్షరాస్యత రేటు 63.56%. అక్షరాస్యులు ఉన్నారు.

## పౌర పరిపాలన
ఈ నగర పంచాయతీకి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. ఇతను ఎన్నికైననాటినుండి నుండి ఐదు సంవత్సరాలు పదవిలో కొనసాగుతాడు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
ఐ లవ్ యు (2019 సినిమా)

**ఐ లవ్ యు** 2019లో విడుదలైన తెలుగు సినిమా. శ్రీ సిద్ధేశ్వరా ఎంటర్‌ప్రైజెస్ బ్యానర్ పై ఆర్.చంద్రు నిర్మించి, దర్శకత్వం వహించాడు. ఉపేంద్ర, రచిత రామ్‌, సోను గౌడ, బ్రహ్మానందం నటించిన ఈ సినిమా టీజర్‌ను 2019 మార్చి 13న విడుదల చేసి, సినిమా జూన్ 14న విడుదలైంది.
## కథ
సంతోష్ నారాయణ (ఉపేంద్ర) కాలేజీ జీవితంలో ప్రేమలో విఫలమై, అత్యంత ధనవంతుడైతాడు, తన తండ్రి చివరి కోరిక మేరకు తనకు ఇష్టం లేకపోయినా గౌరీ (సోనూ గౌడ)ను పెళ్లి చేసుకుంటాడు. వారికి ఓ పాప పుడుతుంది. అంతా సాఫీగా సాగుతున్న తరుణంలో సంతోష్ నారాయణ్ కాలేజీలో ప్రేమించిన అమ్మాయి ధర్మిక (రచితా రామ్)ను కలుసుకుంటాడు. సంతోష్ ధర్మికని మళ్ళీ ఎలా కలుసుకుంటాడు. ఆమెను కలిసిన తర్వాత సంతోష్ జీవితం ఏవిధంగా మలుపు తిరిగింది ? చివరికీ ఏమైంది ? అనేదే మిగతా సినిమా కథ.

## నటీనటులు
*ఉపేంద్ర 
*రచితా రామ్
*సోను గౌడ
*పి. డి. సతీష్ చంద్ర
*సాయాజీ షిండే 
*బ్రహ్మానందం 
*జై జగదీష్
*హొన్నవల్లి కృష్ణ
*సోనియా బోస్
*నితేష్ నిట్టూర్
## సాంకేతిక నిపుణులు
*బ్యానర్: శ్రీ సిద్ధేశ్వరా ఎంటర్‌ప్రైజెస్
*నిర్మాత: ఆర్.చంద్రు
*కథ, స్క్రీన్‌ప్లే, దర్శకత్వం: ఆర్.చంద్రు
*ఎగ్జిక్యూటివ్‌ ప్రొడ్యూసర్‌: మునీంద్ర కె. పుర
*సంగీతం: డా. కిరణ్ తోటంబైల్ 
*సినిమాటోగ్రఫీ: సుజ్ఞాన్ 
*ఎడిటర్: దీపు ఎస్ కుమార్ 
*ఆర్ట్ డైరెక్టర్: మోహన్ బి కేరే 
*కొరియోగ్రఫీ: చిన్ని ప్రకాష్, ధను, మోహన్ 
*ఫైట్స్: గణేష్, వినోద్, డా.కే రవి వర్మ
*పి.ఆర్.ఓ : సుదీంద్ర వెంకటేష్ 
## మూలాలు

వర్గం:2019 సినిమాలు
వర్గం:బ్రహ్మానందం నటించిన సినిమాలు
గేమ్ ఓవర్

**గేమ్ ఓవర్** 2019లో తెలుగులో విడుదలైన సస్పెన్స్‌ థ్రిల్లర్‌ సినిమా. వైనాట్ స్టూడియోస్, రిలయన్స్ ఎంట‌ర్‌టైన్‌మెంట్ బ్యానర్స్ పై ఎస్. శశికాంత్‌, చక్రవర్తి, రామచంద్ర నిర్మించిన ఈ సినిమాకు అశ్విన్‌ శరవణన్‌ దర్శకత్వం వహించాడు. తాప్సీ, వినోదిని వైద్యనాథన్, అనీష్ కురువిల్లా, సంజన నటరాజన్ ప్రధాన పాత్రల్లో నటించిన ఈ సినిమా 2019 జూన్ 14న విడుదలైంది.
## కథ
స్వప్న (తాప్సి) తల్లిదండ్రులకు దూరంగా కోకాపేట శివారులోని గేటెడ్ కమ్యూనిటీలో ఒంటరిగా వీడియో గేమింగ్ డెవలపర్‌గా పనిచేస్తుంది. ఆమెకు పనిమనిషి కాలమ్మ (వినోదిని వైద్యనాథన్) తోడుగా ఉంటుంది. స్వప్న జీవితంలో జరిగిన కొన్ని సంఘటనలతో ఆమెను మానసికంగా కొన్ని సమస్యలతో బాధపడుతున్న విచిత్రమైన కలలతో అనుక్షణం భయపడుతుంటుంది. స్వప్నకి ఉన్న సమస్యలు ఏమిటి? వాటి నుంచి ఎలా బయటపడింది? అనేదే మిగతా సినిమా కథ.

## నటీనటులు

*తాప్సీ - స్వప్న
*సంచన నటరాజన్ - అమృత
*వినోదిని వైద్యనాథన్ 
*అనీష్ కురువిల్లా 
*రమ్య సుబ్రమణియన్ 
*మాల పార్వతి
*డేవిడ్ సోలమన్ రాజా 
*ఇంద్రజిత్ 
*సుబ్రమణియన్ 
*కృష్ణ రాజ్ 
*సూరి 
*కెప్టెన్ కెఆర్సి ప్రతాప్ 
*విగ్నేష్ షణ్ముగం 
*జోషువా మిల్లర్ 

## సాంకేతిక నిపుణులు
*బ్యానర్: వైనాట్ స్టూడియోస్, రిలయన్స్ ఎంట‌ర్‌టైన్‌మెంట్ 
*నిర్మాతలు: ఎస్. శశికాంత్‌, చక్రవర్తి, రామచంద్ర
*కథ, స్క్రీన్‌ప్లే, దర్శకత్వం: అశ్విన్‌ శరవణన్‌ 
*సంగీతం: రాన్ ఏతాన్ యోహన్ 
*సినిమాటోగ్రఫీ: ఎ. వసంత్  

## మూలాలు

వర్గం:2019 తెలుగు సినిమాలు
వర్గం:2019 సినిమాలు
మహేష్

**మహేష్** 2013లో విడుదలైన తెలుగు సినిమా. తమిళంలో 2013 ఏప్రిల్లో ‘యారుడా మహేశ్’ పేరుతో విడుదలైన ఈ సినిమాను తెలుగులో మహేష్ పేరుతో ఎస్.కె. పిక్చర్స్ బ్యానర్ పై సురేశ్ కొండేటి నిర్మించాడు. సందీప్ కిషన్, డింపుల్, జగన్‌, లివింగ్‌స్టన్‌ ప్రధాన పాత్రల్లో నటించిన ఈ సినిమా సెప్టెంబరు 20, 2013న విడుదలైంది.

## కథ
శివ (సందీప్ కిషన్), వసంత్ (జగన్) ఇద్దరు మిత్రులు. శివ తన కాలేజ్ లో చదివే సంధ్య (డింపుల్) ని చూసి ప్రేమలో పడతాడు. సంధ్య కూడా శివపై మనసు పడి వారి ప్రేమ ముదిరి ఆమె గర్భవతి అవుతుంది, దాంతో వాళ్లిదరు పెళ్లి చేసుకుంటారు. శివకి పుట్టిన బిడ్డకి తను తండ్రే కాదని మహేష్‌ అనే వ్యక్తి కారణమనే విషయం తెలుస్తుంది. ఈ విషయం తెలుసుకున్న శివ మహేష్ ని వెతికే పనిలో పడతాడు. అసలు ఈ మహేష్ ఎవరు ? శివ చివరికి మహేష్ ని పట్టుకోగలిగాడా ? లేదా అనేదే మిగతా సినిమా కథ.

## నటీనటులు

*సందీప్ కిషన్ 
*డింపుల్ 
*జగన్‌ 
*లివింగ్‌స్టన్ 
*శ్రీనాథ్ 
*రోబో శంకర్ 
*వెంకట్ సుందర్ 
*స్నేహ రమేష్ 
*సింగముత్తు
*ఉమా పద్మనాభన్
*స్వామినాథన్ 
*నీలు నస్రీన్ 
*అజిత్ కుమార్ 
*అర్చన హరీష్ 
*నీళ్ళై శివ 
*రామర్ 
*వడివేలు బాలాజీ 
*సన ఒబెరాయ్ 

## సాంకేతిక నిపుణులు
*బ్యానర్: ఎస్‌.కె. పిక్చర్స్‌
*నిర్మాత: సురేష్ కొండేటి 
*కథ, స్క్రీన్‌ప్లే, దర్శకత్వం: ఆర్‌. మదన్‌ కుమార్‌
*సంగీతం:గోపీ సుందర్‌ 
*సినిమాటోగ్రఫీ: రాణ

## మూలాలు

వర్గం:2013 సినిమాలు
వర్గం:2013 తెలుగు సినిమాలు
విల్లా (పిజ్జా 2)

**విల్లా (పిజ్జా 2)** 2013లో విడుదలైన తెలుగు సినిమా. గుడ్‌ సినిమా గ్రూప్‌, స్టూడియో సౌత్‌ ప్రొడక్షన్స్‌ బ్యానర్స్ పై గుడ్‌ ఫ్రెండ్స్‌ నిర్మించిన ఈ సినిమాకు దీపన్‌ చక్రవర్తి దర్శకత్వం వహించాడు. అశోక్‌ సెల్వన్‌, సంచితా షెట్టి, నాజర్‌ ప్రధాన పాత్రల్లో నటించిన ఈ సినిమా తమిళంలో 14న, తెలుగులో నవంబరు 16, 2013న విడుదలైంది.
## కథ
జబిన్‌ (అశోక్ సెల్వన్) ఓ నవలా రచయిత, వృత్తిలో ఇబ్బందులు ఎదుర్కొంటున్నసమయంలో అతని తండ్రి (నాజర్‌) చనిపోతాడు. తన తండ్రి చనిపోయిన తర్వాత తమకో పెద్ద విల్లా ఉందనే విషయం తెలుస్తుంది, దానిని అమ్మి జీవితంలో సెటిల్‌ అవుదామని అనుకుంటాడు. ఆ విల్లాకు వాళ్ళ ఎంతోమంది చనిపోయారని, తనకీ ప్రాణ హాని ఉందని తెలుసుకున్న జబిన్‌ దాని గురించి రీసెర్చ్‌ మొదలు పెడతాడు. ఆ విల్లా గురించి అతడి రీసెర్చ్‌లో ఏమి తెలుసుకుంటాడు ? తరువాత ఏమైంది అనేదే మిగతా సినిమా కథ.

## నటీనటులు
* అశోక్ సెల్వన్ 
*సంచితా షెట్టి
*నాజర్‌
* ఎస్.జె.సూర్య
* కాళీ వెంకట్ 
*అంజలి రావు 
*జైకుమార్
*వేగన్ రాజేష్ 
*బాయ్స్ రాజన్ 
*వీర సంతానం
*కె. మణికంఠన్

## సాంకేతిక నిపుణులు
*బ్యానర్లు: గుడ్‌ సినిమా గ్రూప్‌, స్టూడియో సౌత్‌ ప్రొడక్షన్స్‌ 
*నిర్మాత:ఎస్.కె.ఎన్, శ్రీనివాస్ 
*కథ, స్క్రీన్‌ప్లే, దర్శకత్వం: దీపన్‌ చక్రవర్తి 
*సంగీతం: సంతోష్ నారాయణన్
*సినిమాటోగ్రఫీ: దీపక్‌ కుమార్‌ పాధి
*ఎడిటర్: లియో జాన్‌ పాల్‌

## మూలాలు

వర్గం:2013 తెలుగు సినిమాలు
వర్గం:2013 సినిమాలు
తెలంగాణ కథారచయితలు

తెలుగు కథా సాహిత్యంలో తెలంగాణ కథా సాహిత్యం ప్రత్యేకంగా పేర్కొనదగినది. ఇక్కడి కథలు వాస్తవిక జీవితానికి దగ్గరగా ఉంటాయి. ఇక్కడి రచయితలు తెలంగాణ భాషలో అద్భుతమైన కథలను రాశారు. తొలి తెలుగు కథ బండారు అచ్చమాంబ ‘ధన త్రయోదశి’ని ‘హిందూ సుందరి’ పత్రికలో ప్రచురించారు.

## కొంతమంది తెలంగాణ కథకులు
#బండారు అచ్చమాంబ
#కొమర్రాజు వెంకట లక్ష్మణ రాజు
#షబ్నవీసు రామ వెంకట రామ నరసింహారావు
#కె.రాములు
#బి.ఎస్.రాములు
#బి.సీతా రామారావు
#చరుకుపల్లి హరికృష్ణా రావు
#కేతు విశ్వనాధరెడ్డి
#కాళోజీ నారాయణరావు
#కాంచనపల్లి చినవెంకట రామారావు
#పైడిమర్రి వెంకట సుబ్బారావు
#చెన్నురి నాగరాజు
#ధరణి కోట సమీర్
#బోయ జంగయ్య
#నిఖిలేశ్వర్
#పుప్పాల కృష్ణమూర్తి
#ముదిగంటి సుజాతారెడ్డి
#[బోధనం నర్సిరెడ్డి]
#[కె.యల్.నరసింహారావు
#బోయినపల్లి రంగారావు
#పెద్దింటి అశోక్ కుమార్
#శేషు
#పఎన్.Eకె రామారావు
#దొడ్డి రామ్మూర్తి
#కరుణ
#ఎలికట్టె శంకరరావు
#దేవులపల్లి కృష్ణమూర్తి
#భూతం ముత్యాలు
#కాసుల ప్రతాపరెడ్డి
#మమేరెడ్డి Mయాదగిరి రెడ్డి
#శీలం భద్రయ్య
#డా.వి.జయప్రకాశ్
#డా.వెల్దండి శ్రీధర్
#మన్నె ఏలియా
#పెండెం జగదీశ్వర్
#సాగర్ల సత్తయ్య
#పులిపాటి గురుస్వామి
#అల్లం రాజయ్య
#చందు తులసి
#చెరబండరాజు
#ఆవుల పిచ్చయ్య
#తుమ్మేటి రఘోత్తమ రావు
#అఫ్సర్
#కె.వి. నరేందర్
#ఉదయమిత్ర
#దగ్గుమాటి పద్మాకర్
#గోపిని కరుణాకర్
#సెట్టి ఈశ్వరరావు
#పూసపాటి కృష్ణంరాజు
#ఎన్నెస్ ప్రకాశరావు
#పంతుల జోగారావు
#బిటి రామానుజం
#చింతకింది శ్రీనివాసరావు
#ఖదీర్ బాబు
#కాశీభట్ల వేణుగోపాల్
#ఎం హరికిషన్
#స్కైబాబ
#మధురాంతకం రాజారాం
#మధురాంతకం నరేందర్
#కాలువ మల్లయ్య
#అద్దేపల్లి ప్రభు
#చలం
#రిషి శ్రీనివాస్
#జి కల్యాణరావు 
#కొలకలూరి ఇనాక్
#పి చంద్రశేఖర ఆజాద్
#మన్ ప్రీతమ్ కె వి
#నందిగం క్రిష్ణరావు
#జింబో రాజేందర్
#వి మల్లికార్జున్
71.వేణు మరీదు

## ఇవి కూడా చూడండి
* రచయిత
* తెలంగాణ రచయితల జాబితా

## మూలాలు

## వెలుపలి లంకెలు

వర్గం:సాహిత్యం జాబితాలు
వర్గం:జాబితాల జాబితాలు
భద్రమ్

**భద్రమ్** 2014లో విడుదలైన తెలుగు సినిమా. తమిళంలో 2014 ఫిబ్రవరి 28న ‘తెగిడి’ పేరుతో విడుదలైన ఈ సినిమాను తెలుగులో ‘భద్రమ్’ పేరుతో శ్రేయాస్ మీడియా, పుష్యమి ఫిలిమ్ మేకర్స్ బ్యానర్స్ పై శ్రేయాస్ శ్రీనివాస్, బి.శ్రీనివాస రెడ్డి నిర్మించారు. అశోక్ సెల్వన్, జనని అయ్యర్, జయప్రకాశ్, కాళీ వెంకట ప్రధాన పాత్రల్లో నటించిన ఈ సినిమాకు పి. రమేష్ దర్శకత్వం వహించగా 2014 మార్చి 21న విడుదలైంది.
## కథ
వేణు (అశోక్ సెల్వన్) క్రిమినాలజి కోర్సు పూర్తి చేసి, హైదరాబాద్‌లో రాడికల్ డిటెక్టివ్ ఏజెన్సీలో డిటెక్టివ్ చేరి మంచి పేరు సంపాదిస్తాడు. ఈ క్రమంలో వేణు చేతికి మధు శ్రీ (జనని అయ్యర్) కేసు వస్తుంది. వేణు ఆమె గురించి తెలుసుకునే ప్రయత్నంలో పరిచయం ఏర్పడి పరిచయం కాస్తా ప్రేమగా మారుతుంది. వేణుకి తను గతంలో డీల్ చేసిన నాలుగు కేసులలోని వ్యక్తులు చనిపోతున్నారని, వారి చావుతో ప్రస్తుతం తను డీల్ చేస్తున్న మధు కేసుకి కూడా సంభంధం ఉన్నట్టు గ్రహిస్తాడు. ఆ ఐదు కేసులకి ఉన్న సంభంధం ఏంటి? వాటితో మధుకి ఉన్న సంభంధం ఏంటి ? అసలు వారెందుకు చనిపోయారు? అనేదే మిగతా సినిమా కథ.

## నటీనటులు

* అశోక్ సెల్వన్
*జనని అయ్యర్ 
*జయప్రకాశ్ 
*కాళీ వెంకట్
*జయకుమార్ 
*ప్రదీప్ కే విజయం 
*రాజన్ ఇయర్ 
*శాలు షము 
*ఆశ్రిత శ్రీదాస్
*సాయి ప్రశాంత్ 
*రేఖ సురేష్ 
*శివకుమార్ 
*కవితాలయ కృష్ణన్ 
*సౌందర్ రాజన్ 
*విన్నర్ రామచంద్రన్ 
*పులి పాండి 
*పత్తు మామి 

## సాంకేతిక నిపుణులు
*బ్యానర్లు:శ్రేయాస్ మీడియా, పుష్యమి ఫిలిమ్ మేకర్స్ 
*నిర్మాతలు: శ్రేయాస్ శ్రీనివాస్, బి.శ్రీనివాస రెడ్డి 
*కథ, స్క్రీన్‌ప్లే, దర్శకత్వం: పి. రమేష్
*సహ నిర్మాత: డి.ఉమాదేవి
*సంగీతం: నివాస్ ప్రసన్న 
*సినిమాటోగ్రఫీ: దినేష్ కృష్ణన్
*ఎడిటర్: లియో జాన్‌ పాల్‌

## మూలాలు

వర్గం:2014 సినిమాలు
వర్గం:2014 తెలుగు సినిమాలు
సుబోధ్ రాయ్

**సుబోధ్ రాయ్** (1915 - 2006 ఆగస్టు 26) - ఝుంకు రాయ్ గా సుపరిచితుడు. భారత స్వాతంత్ర్య ఉద్యమంలో ప్రభావం చూపిన భారతీయ విప్లవ సోషలిస్ట్, రాజకీయ నాయకుడు.
thumb|260x260px|చిట్టగాంగ్ ఆయుధాల దాడిని చిట్టగాంగ్ తిరుగుబాటు అని కూడా పిలుస్తారు, ఇది 1930 ఏప్రిల్ 18న సాయుధ భారత స్వాతంత్ర్య సమరయోధుల నేతృత్వంలోని బెంగాల్ ప్రెసిడెన్సీ ఆఫ్ బ్రిటీష్ (ప్రస్తుతం బంగ్లాదేశ్‌లో ఉంది)లోని చిట్టగాంగ్ ఆయుధాగారం నుండి పోలీసు, సహాయక దళాల ఆయుధశాలపై సూర్య సేన్ నేతృత్వంలో దాడి చేసారు.

## జీవిత చరిత్ర
సుబోధ్ రాయ్ 1915లో అవిభక్త బెంగాల్‌లోని చిట్టగాంగ్‌లో ధనిక కుటుంబంలో జన్మించాడు. అతను 1930 ఏప్రిల్ 18న తన 14 సంవత్సరాల వయస్సులో విప్లవ నాయకుడు సూర్య సేన్ ఆధ్వర్యంలో జరిగిన చిట్టగాంగ్ బ్రిటీష్ ఆయుధగారం పై దాడిలో పాల్గొన్న అతి పిన్న వయస్కుడు. ఈ దాడితో అక్కడి కమ్యూనికేషన్ వ్యవస్థని పూర్తిగా ధ్వంసం చేసి ఆ ఆయుధ శాలపై జాతీయ పతాకాన్ని ఎగురవేసి బ్రిటీష్ సేనలకి సవాలు విసరటంలో విజయం సాధించి ఎందరికొ స్ఫూర్తిగా నిలిచాడు. కానీ శిక్ష పడిన మొదటి బ్యాచ్‌లో సుబోధ్ రాయ్ ఒకడు. విచారణ తర్వాత, సుబోధ్ రాయ్ 1934లో పోర్ట్ బ్లెయిర్‌లోని సెల్యులార్ జైలుకు తరలించారు.

1940లో జైలు నుంచి విడుదలైన తర్వాత అతను కమ్యూనిస్టు రాజకీయాల్లో చేరి భారత కమ్యూనిస్టు పార్టీ సభ్యుడిగా మారాడు. భారత స్వాతంత్ర్యం అనంతరం, అతను కలకత్తాకు చేరి ఆ పార్టీ ప్రావిన్షియల్ సెంటర్‌లో హోల్‌టైమర్‌గా చేరాడు. 1964లో కమ్యూనిస్ట్ పార్టీ ఆఫ్ ఇండియాలో చీలిక తర్వాత, సుబోధ్ రాయ్ కమ్యూనిస్ట్ పార్టీ ఆఫ్ ఇండియా (మార్క్సిస్ట్) (సీపీఐ (ఎం)) పక్షాన నిలిచాడు. అతను సి.పిఎం పశ్చిమ బెంగాల్ రాష్ట్ర కమిటీలో దీర్ఘకాల సభ్యుడుగా కొనసాగాడు.

1946-47 సంవత్సరాలలో అప్పటి ఉమ్మడి బెంగాల్ లో కిసాన్ సభ ఆధ్వర్యంలో జరిగిన తెభాగా కార్మిక ఉద్యమంలో ప్రముఖ ఉద్యమ నాయకుడు. సుబోధ్ రాయ్ కమ్యూనిస్టు ఉద్యమ చరిత్రలో ప్రముఖ పాండిత్యం అందించాడు. నేషనల్ ఆర్కైవ్స్‌లో పరిశోధన తర్వాత, అతను "కమ్యూనిజం ఇన్ ఇండియా: అన్‌పబ్లిష్డ్ డాక్యుమెంట్స్" అనే పుస్తకాన్ని సవరించాడు.

## ప్రచురణలు
చిట్టగాంగ్ ఆర్మరీ రైడ్: ఎ మెమోయిర్ - భారతదేశ స్వాతంత్ర్య పోరాటంలో అత్యంత సాహసోపేతమైన, నాటకీయ సంఘటనలలో ఒకటైన చిట్టగాంగ్ ఆర్మరీ రైడ్ ని అతి పిన్న వయస్కుని కళ్ల నుండి చూసినట్లుగా కథనం. ఇది రెండు ప్రధాన చలన చిత్రాలకు ప్రేరణనిచ్చింది.

## చిట్టగాంగ్ - చలనచిత్రం
 2012 అక్టోబరు 12న విడుదల అయిన చిట్టగాంగ్‌ - ఒక చారిత్రక యుద్ధ డ్రామా చిత్రం. బెడబ్రత పెయిన్ ఈ చిత్ర నిర్మాత. డెల్జాద్ హిల్వాడే యువకుడు సుబోధ్ రాయ్ (ఝుంకు) పాత్రను పోషించగా, విజయ్ వర్మ వృద్ధుడిగా నటించాడు.

## మూలాలు


వర్గం:1915 జననాలు
వర్గం:భారత స్వాతంత్ర్య సమర యోధులు
వర్గం:2006 మరణాలు
బి. చంద్రకళ

**భూఖ్య చంద్రకళ నిరు** (జననం 1979 సెప్టెంబరు 27), తెలంగాణ రాష్ట్రానికి చెందిన సివిల్ సర్వీస్ అధికారిణి. ఉత్తర ప్రదేశ్‌లోని భారత ప్రభుత్వ అధికారిక ఐఏఎస్ గా విధులు నిర్వహించింది. భవన నిర్మాణంలో నాణ్యత లేకపోవటం, పారిశుధ్యం సరిగా లేకపోవటంపై సివిల్ అధికారులను నిలదీస్తూ, ఆకస్మిక తనిఖీలతో ఉద్యోగులపై చర్య తీసుకోవడంతో సమర్ధవంతమైన అధికారిణిగా ప్రసిద్ధి చెందింది.

## జననం, విద్య
చంద్రకళ 1979, సెప్టెంబరు 27న కిషన్ - లక్ష్మీ దంపతులకు తెలంగాణ రాష్ట్రం, రాజన్న సిరిసిల్ల జిల్లా, వీర్నపల్లి మండలంలోని గర్జన్‌పల్లి గ్రామంలో జన్మించింది. తండ్రి భారతదేశ ఫెర్టిలైజర్ కార్పోరేషన్ విభాగంలో సీనియర్ టెక్నీషియన్ గా పనిచేసి పదవీ విరమణ చేయగా, తల్లి గృహిణి. నలుగురు తోబుట్టువులలో మూడవ కుమార్తెన చంద్రకళకు ఇద్దరు అన్నలు (రఘువీర్, మహావీర్), ఒక చెల్లెలు (మీనా) ఉన్నారు. సెంట్రల్ స్కూల్‌లో పాఠశాల విద్యను పూర్తిచేసిన చంద్రకళ హైదరాబాదులోని ఉస్మానియా విశ్వవిద్యాలయం పరిధిలోని కోఠి మహిళా కళాశాల నుండి భౌగోళిక శాస్త్రంలో బిఏ డిగ్రీతో పట్టభద్రురాలైంది. ఆ తరువాత అదే విశ్వవిద్యాలయం నుండి ఆర్థికశాస్త్రంలో పోస్ట్ గ్రాడ్యుయేట్ డిగ్రీని కూడా పొందింది. తన భర్త ప్రోత్సాహంలో సివిల్ పరీక్షలో 409వ ర్యాంక్ సాధించింది.

## వృత్తి జీవితం
2008 సంవత్సరం నుండి చంద్రకళ ఐఏఎస్ అధికారిణిగా సేవలందిస్తోంది. సాంఘిక సంక్షేమం, చెట్ల పెంపకం, పశుపోషణ, పర్యావరణం, పంచాయతీ సంబంధిత ప్రభుత్వ సంక్షేమ పథకాలను ఆమె అమలు చేసింది. 2009 నుండి 2012 వరకు అలహాబాద్‌లో ఎస్.డి.యం., సిడిఓగా పనిచేసింది. ఉత్తర ప్రదేశ్ లో కొత్తగా వేసిన రోడ్లు నాసిరకంగా ఉన్నయని అధికారులు, కాంట్రాక్టర్లపై చంద్రకళ అరుస్తున్న వీడియో వైరల్‌గా మారింది. అది భారతదేశంలోని మిలియన్ల మంది ప్రజల గొంతుకు అద్దం పట్టేలా ఉందని పలువురు పేర్కొన్నారు.

2012లో హమీర్‌పూర్ జిల్లా మేజిస్ట్రేట్‌గా నియమితురాలయింది. 2014, జూన్ 8న మధురకు బదిలీ అయింది. మధుర 2వ మహిళా జిల్లా మేజిస్ట్రేట్ అయింది. 2015లో బులంద్‌షహర్ జిల్లా మేజిస్ట్రేట్‌గా నియమితురాలై, బిజ్నోర్‌కు జిల్లా మేజిస్ట్రేట్‌గా బదిలీ అయింది. బిజ్నోర్ జిల్లా మేజిస్ట్రేట్‌గా పనిచేస్తున్నప్పుడు, బిజ్నోర్‌లోని సహస్‌పూర్‌లో స్లాటర్ హౌస్‌ను తిరిగి ప్రారంభించినందుకు ఆమె విమర్శలకు గురయింది. 2016, సెప్టెంబరు 15న మీరట్ జిల్లా మేజిస్ట్రేట్‌గా నియమితురాలయింది.

2017లో నీళ్ళు, పరిశుభ్రత మద్యపానం మంత్రిత్వశాఖలో ఫిర్యాదులన్నింటినీ వెంటనే పరిష్కరించాలని ఆమె అధికారులను ఆదేశించింది. స్వచ్ఛ భారత్ మిషన్ కింద 242 గ్రామాల్లో దాదాపు 20 వేల మరుగుదొడ్లను నిర్మించింది. స్వచ్ భారత్ మిషన్ కింద డిప్యూటి సెక్రటరీ పదవిపై డ్రింకింగ్ వాటర్ అండ్ శానిటేషన్ మంత్రిత్వ శాఖకు బదిలీ చేయబడింది.

## వ్యక్తిగత జీవితం
బిఏ రెండవ సంవత్సరం చదువుతున్న సమయంలోనే చంద్రకళకు రాంసాగర్ ప్రాజెక్ట్‌లో పనిచేసే ఎగ్జిక్యూటివ్ ఇంజనీర్ రాములుతో వివాహం జరిగింది. వారికి ఒక కుమార్తె (కీర్తిచంద్ర) ఉంది. 

## మూలాలు

వర్గం:జీవిస్తున్న ప్రజలు
వర్గం:1979 జననాలు
వర్గం:రాజన్న సిరిసిల్ల జిల్లా మహిళలు
వర్గం:మహిళా ఐ.ఏ.ఎస్.ఆఫీసర్లు
వర్గం:ప్రభుత్వ ఉద్యోగులు
సుభాష్ చంద్రబోస్ మరణం

భారత జాతీయవాద నాయకుడు **సుభాష్ చంద్రబోస్ మరణం** నేటికీ ఛేదించలేని మిస్టరీగా మిగిలిపోయింది. అతను ప్రయాణిస్తున్న జపాన్ విమానం 1945 ఆగస్టు 18న కూలిపోయింది. ఈ ప్రమాదం జపాన్ ఆక్రమిత ఫార్మోసా (ప్రస్తుత తైవాన్) లో జరిగింది. నేతాజీ సురక్షితంగా ప్రాణాపాయం నుండి తప్పించుకున్నాడా లేదా అనేది స్పష్టంగా తెలియరాలేదు.వాస్తవంగా మరణానికి కారణం ప్రధానంగా ఇది కాదని తిరస్కరించారు. అతను మరణించిన కొన్ని గంటల్లోనే కుట్ర సిద్ధాంతాలు కనిపించడం ప్రారంభించాయి, ఆపై చాలా కాలం పాటు కొనసాగాయి, బోస్ గురించి వ్యూహాత్మక అపోహలు ఉన్నాయి. వీటిలో రెండు విమాన ప్రమాదంలో మరణాన్ని ధ్రువీకరించాయి.
## బోస్ చివరి రోజులు
బోస్ చివరి రోజుల గురించిన విశ్వసనీయమైన చారిత్రక కథనాలు ఇప్పటి వరకు ఏకమయ్యాయి. అయినప్పటికీ, 16 ఆగస్టు మధ్య కాలంలో, బోస్ సింగపూర్‌లో జపాన్ లొంగిపోయిన వార్తను అందుకున్నప్పుడు, ఆగస్టు 17న మధ్యాహ్నం తర్వాత, బోస్, అతని బృందం సైగాన్ నగరం నుండి విమానం ఎక్కేందుకు సైగాన్ విమానాశ్రయానికి చేరుకున్న తర్వాత కొంతకాలం విడిపోయారు.
## చివరి ప్రయాణం
టేకాఫ్ సమయంలో బాంబరు విమానం తీసుకున్న ప్రామాణిక మార్గం నుండి బయలుదేరినప్పుడు, లోపల ఉన్న ప్రయాణీకులకు ఇంజిన్ బ్యాక్ ఫైరింగ్ వంటి పెద్ద శబ్దం వినిపించింది. ఎయిర్‌పోర్ట్ మెకానిక్‌లు విమానం నుండి ఏదో పడిపోయినట్లు చూశారు. ఇది పోర్ట్‌సైడ్ ఇంజిన్ లేదా దానిలో కొంత భాగం, ప్రొపెల్లర్. విమానం విపరీతంగా కుడివైపుకు దూసుకెళ్లి, కుప్పకూలింది, రెండుగా చీలి మంటల్లోకి దూసుకుపోయింది. లోపల, చీఫ్ పైలట్, కోపైలట్, జనరల్ షిడియా అక్కడికక్కడే మరణించారు.
* ==నివేదిక==
జపాన్ ప్రభుత్వం "దివంగత సుభాష్ చంద్రబోస్ మరణానికి కారణం, ఇతర విషయాలపై దర్యాప్తు పేరుతో ఒక పరిశోధనాత్మక నివేదిక 2016 సెప్టెంబరు 1న తయారుచేసింది.

## మూలాలు


వర్గం:భారత స్వాతంత్ర్య సమర యోధులు
వర్గం:ఆజాద్ హింద్ ఫౌజ్ సైనికులు
గగన్‌మహల్

**గగన్‌మహల్‌,** తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు నగరంలోని ప్రముఖ ప్రాంతాలలో ఒకటైన ఈ గగన్‌మహల్‌ ప్రాంతం వ్యాపారాలకు, నివాసానికి అత్యంత ప్రముఖమైన ప్రాంతంగా ప్రసిద్ధి చెందింది. ఇది హైదరాబాదు జిల్లాలోని హిమాయత్‌నగర్ మండల పరిధిలోకి వస్తుంది. ఈ ప్రాంతం హైదరాబాదు మహానగరపాలక సంస్థ, కవాడిగూడ డివిజన్‌ పరిధిలోని 90వ వార్డు నంబరులో ఉంది.

## సమీప ప్రాంతాలు
చంద్రానగర్, హుస్సేన్ సాగర్, సాయి విహార్, రాజా మనోహర్ కాలనీ, ఆర్.టి.సి. క్రాస్‌రోడ్స్, చిక్కడపల్లి, బర్కత్‌పురా, హిమాయత్ నగర్, నల్లకుంట, కోఠి మొదలైన ప్రాంతాలు ఇక్కడికి సమీపంలో ఉన్నాయి.

## నివాసం, వాణిజ్యం
ఇది హిమాయత్ నగర్ ప్రాంతానికి సమీపంలో ఉండడంతో ఇక్కడ అనేకమంది నివాసముంటున్నారు. గగన్‌మహల్‌లో అనేక ఫాస్ట్ ఫుడ్ సెంటర్లు, చాట్ బండార్లు, టీ స్టాల్స్, బేకరీలు, పాన్ షాప్స్, రెస్టారెంట్లు, జ్యూస్ సెంటర్స్ ఉన్నాయి.

## ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో గగన్‌మహల్‌ నుండి వి.ఎస్.టి, కోఠి, టోలిచౌకి, సికింద్రాబాద్, గచ్చిబౌలి, మెహదీపట్నం, ఇసిఐఎల్, జూబ్లీ హిల్స్, కుషాయిగూడ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని ఖైరతాబాదు, లక్డికాపూల్ ప్రాంతాలలో ఎంఎంటిఎస్ రైల్వే స్టేషన్లు ఉన్నాయి.

## ప్రార్థనా మందిరాలు

* జగన్నాథ దేవాలయం
* పోచమ్మ దేవాలయం
* మైసమ్మ దేవాలయం
* మస్జిద్ ఇ అలంగీర్
* మస్జిద్-ఎ-సుభానీ

## విద్యాసంస్థలు

* నారాయణ జూనియర్ కళాశాల
* చైతన్య విద్యాలయం
* మదీనా పబ్లిక్ స్కూల్
* రిషి పబ్లిక్ స్కూల్

## పార్కు
జీహెచ్‌ఎంసీ ఆధ్వర్యంలో గగన్‌మహల్‌ కాలనీలో 30లక్షల రూపాయలతో 12వందల గజాల స్థలంలో పార్కు నిర్మించబడింది. వాకర్స్‌ నడిచేందుకు వీలుగా ఫుట్‌పాత్‌ నిర్మాణం, పిల్లల కోసం ప్రత్యేకంగా ఆటస్థలం, సందర్శకుల కోసం విశాలమైన లాన్‌ తయారుచేశారు. సీనియర్‌ సిటిజన్స్‌ కోసం కుర్చీలు, ప్లేగ్రౌండ్‌లో పిల్లలు ఆడుకోవడానికి వీలుగా ఆధునిక ఆట వస్తువులు ఏర్పాటుచేశారు.

## మూలాలు

వర్గం:హైదరాబాదులోని ప్రాంతాలు
వర్గం:హిమాయత్‌నగర్ మండలంలోని గ్రామాలు
కె.చంద్రు

**కె.చంద్రు** భారతదేశానికి చెందిన న్యాయమూర్తి. ఆయన మద్రాస్ హైకోర్టు న్యాయమూర్తిగా పనిచేసి 2013 మార్చి 09న పదవీ విరమణ చేశాడు. జస్టిస్ కె.చంద్రు ఆయన రిటైర్మెంట్ తరువాత తన అనుభవాలతో తమిళంలో ‘వేజ్ వార్ విత్ లా’ అనే పుస్తకాన్ని రచించాడు. జస్టిస్ చంద్రు నిజజీవిత కథ ఆధారంగా 2021లో 'జై భీమ్‌' ను నిర్మించారు.

## జననం, విద్యాభాస్యం
కె.చంద్రు 1951 మార్చిలో తమిళనాడు రాష్ట్రం, తిరుచిరప్పల్లి జిల్లా, శ్రీరంగంలో జన్మించాడు. ఆయన ఎల్.ఎల్.బి పూర్తి చేసి న్యాయవాదిగా పేరు నమోదు చేసుకొని ప్రాక్టీస్ ప్రారంభించాడు.
## వృత్తి జీవితం
చంద్రు న్యాయవాదిగా వివిధ కేసుల్లో కేసులను వాదించాడు. ఆయన జూలై 31, 2006న మద్రాస్ హైకోర్టు అదనపు న్యాయమూర్తిగా నియమితుడై, 2009 నవంబరు 9న శాశ్వత న్యాయమూర్తిగా నియమితుడయ్యాడు. ఆయన మద్రాస్ హైకోర్టు న్యాయమూర్తిగా పనిచేసిన కాలంలో దాదాపు వేల కేసులకు పరిష్కరించాడు. ఆయన మద్రాస్ హైకోర్టు న్యాయమూర్తిగా 2013 మార్చి 09న పదవీ విరమణ చేశాడు.

## న్యాయమూర్తిగా కీలక తీర్పులు
*ఆలయాల్లో మహిళా పూజారుల నియామకం 
*కులం, మతంతో సంబంధం లేకుండా సామూహిక శ్మశానాలు
## జై భీమ్‌ సినిమా
తమిళనాడులోని విరుధచలంలో 1990ల్లో జరిగిన వాస్తవ సంఘటనల ఆధారంగా జై భీమ్‌ అనే సినిమాను 2021లో నిర్మించారు. గిరిజన తెగకు చెందిన ఓ కుటుంబంలో అన్యాయంగా జైలుపాలైన తన భర్త రాజకన్నును కాపాడుకునేందుకు ఓ గిరిజన మహిళ పార్వతి మద్రాస్ హైకోర్టులో హెబియస్ కార్పస్ పిటిషన్ వేసి పోరాటం చేసింది. ఈ కేసును కె.చంద్రు వాదించి వారికీ న్యాయం అందేలా చేశాడు.

## మూలాలు

వర్గం:న్యాయమూర్తులు
మంత్రిగారి బంగళా

**మంత్రిగారి బంగళా** 2017లో విడుదలైన తెలుగు సినిమా. తమిళంలో 2017లో 'రమ్' పేరుతో విడుదలైన ఈ సినిమాను 'మంత్రిగారి బంగళా' పేరుతో సురక్ష్ ఎంటర్‌టైన్‌మెంట్ మీడియా బ్యానర్ పై మల్కాపురం శివకుమార్ నిర్మించాడు. హృషికేష్, నరైన్, మియాజార్జ్, సంచిత శెట్టి ప్రధాన పాత్రల్లో నటించిన ఈ సినిమాకు సాయి భరత్ దర్శకత్వం వహించాడు. రమ్ సినిమా ఫిబ్రవరి 17న తెలుగు, తమిళ భాషల్లో విడుదలైంది.
## నటీనటులు
*హృషీకేష్
*సంచిత శెట్టి 
* మియాజార్జ్
*వివేక్ 
*నరేన్
*అమ్జాద్‌ఖాన్ 
*అర్జున్ చిదంబరం

## సాంకేతిక నిపుణులు
*బ్యానర్: సురక్ష్ ఎంటర్‌టైన్‌మెంట్ మీడియా 
*సమర్పణ: బేబీ త్రిష
*నిర్మాత: మల్కాపురం శివకుమార్
*కథ, స్క్రీన్‌ప్లే, దర్శకత్వం: సాయి భరత్
*సంగీతం: అనిరుధ్ రవిచంద్రన్
*సినిమాటోగ్రఫీ: విఘ్నేష్ వసు
*పాటలు: వెనిగండ్ల శ్రీరామమూర్తి, శివగణేష్ 
*మాటలు: ఎం.రాజశేఖర్ రెడ్డి
## పాటలు
ఈ సినిమాకు వెనిగండ్ల శ్రీరామమూర్తి, శివగణేష్ పాటలు రాయగా, అనిరుద్ సంగీతాన్ని అందించాడు.

## మూలాలు
సేలం రామస్వామి ముదలియార్

**సేలం రామస్వామి ముదలియార్** ( 1852 సెప్టెంబరు 6 – 1892 మార్చి 2) భారత న్యాయవాది, రాజకీయ నాయకుడు, భారత స్వాతంత్ర్య సమరయోధుడు, అతను భారతదేశ స్వాతంత్ర్యం కోసం ప్రచారం చేశాడు. 

## ప్రారంభ జీవితం
రామస్వామి ముదలియార్ మద్రాసు ప్రెసిడెన్సీలోని సేలంలో నమక్కల్ తహసీల్దారుగా పనిచేసిన సేలం గోపాలస్వామి ముదలియార్ కు జన్మించాడు. రామస్వామి ముత్తాత వేదాచల ముదలియార్ బ్రిటిష్ ఈస్టిండియా కంపెనీకి ప్రముఖ దుబాష్ గా ఉన్నారు.

రామస్వామి మద్రాసు ఉన్నత పాఠశాలలో, పచ్చయ్యప్ప స్కూల్, మద్రాసులో పాఠశాల విద్యను అభ్యసించారు. 1871లో మద్రాసులోని ప్రెసిడెన్సీ కళాశాల నుండి తమిళం, ఆంగ్ల కూర్పు, చరిత్రలో అధిక మార్కులతో ఆర్ట్స్‌లో పట్టభద్రుడయ్యారు. రామస్వామి చదువులో రాణించి, మెట్రిక్యులేషన్ పరీక్షల్లో ఈ ప్రావిన్స్ లో మొదటి పదిహేను స్థానాల్లో, తన బి.ఎ. పరీక్షల్లో అధ్యక్ష పదవిలో మొదటి స్థానంలో నిలిచాడు. గ్రాడ్యుయేషన్ పూర్తి చేసిన తర్వాత ప్రెసిడెన్సీ కాలేజీ ప్రిన్సిపాల్ థామ్సన్ రామస్వామికి ఇంగ్లిష్ లో అసిస్టెంట్ ప్రొఫెసర్ పదవిని ఇచ్చాడు. 

రామస్వామి 1871 నుండి 1873 వరకు అసిస్టెంట్ ప్రొఫెసర్ గా పనిచేశారు. చరిత్ర, నైతిక శాస్త్రంలో మాస్టర్స్ డిగ్రీని పూర్తి చేశారు. ఆ తర్వాత రామస్వామి న్యాయశాస్త్రాన్ని అభ్యసించి, తన పరీక్షలను మెరిట్ లో క్లియర్ చేసి, 1875లో బార్ కు అర్హత సాధించారు. పి.ఓ.సుల్లివన్ ఆధ్వర్యంలో అప్రెంటిస్ గా ప్రాథమిక శిక్షణ పొందిన తరువాత, రామస్వామి 1876లో మద్రాస్ హైకోర్టులో చేరారు. 

## కెరీర్
రామస్వామి న్యాయవాదిగా గొప్ప విజయాలను సాధించారు. 1876లో త్రిచినోపాలీ జిల్లా మున్సిఫ్ గా నియమితులయ్యారు. జిల్లా మున్సిఫ్ గా, అతను నిష్పాక్షికతకు ఖ్యాతిని పొందాడు.

1882లో రామస్వామి ముదలియార్ జిల్లా మున్సిఫ్ పదవికి రాజీనామా చేసి మద్రాసు హైకోర్టులో ప్రాక్టీస్ చేయడానికి మద్రాసుకు వెళ్లారు. అతను 1891 వరకు మద్రాస్ లా జర్నల్ వ్యవస్థాపకుడు, ప్రధాన సంపాదకుడు. అతనితో పాటు పత్రికకు సర్ సి. శంకరన్ నాయర్, వి. కృష్ణస్వామి అయ్యర్, పి.ఆర్. సుందర అయ్యర్ సంపాదకులుగా ఉన్నారు. 1892లో రామస్వామి మద్రాసు విశ్వవిద్యాలయంలో ఫెలోగా నియమితులైనారు.  రామస్వామి భారత జాతీయ కాంగ్రెస్లో చేరి 1887 మద్రాసు కాంగ్రెస్, 1888 అలహాబాద్ కాంగ్రెస్ సమావేశాలలో పాల్గొన్నారు. 

## భారత స్వాతంత్ర్యోద్యమం
రామస్వామి 1882 నుండి రాజకీయ క్రియాశీలతలో పాల్గొన్నారు. 1885 సార్వత్రిక ఎన్నికల సమయంలో, యునైటెడ్ కింగ్ డమ్ లోని పాలకుల ముందు భారతీయుల బాధలను సమర్పించడానికి ముగ్గురు సభ్యుల ప్రతినిధి బృంప్రతినిధులు లండన్, స్వాన్సీ, న్యూకాజిల్ అపాన్ టైన్, అబెర్డీన్, బర్మింగ్ హామ్, ఎడిన్ బర్గ్ లను సందర్శించారు. దేశ పరిపాలనలో భారతీయులకు ఎక్కువ వాటాను అందించడానికి 1886 లో పబ్లిక్ సర్వీస్ కమిషన్ ను నియమించడంతో రామస్వామి ప్రతినిధి బృందం చాలా విజయవంతమైంది. రామస్వామి కమిషన్ లో అధికారికేతర సభ్యుడిగా నామినేట్ చేయబడ్డాడు. అతను భారతదేశ స్వాతంత్ర్యం కోసం ప్రచారం చేశాడు.  

## మరణం
రామస్వామి ముదలియార్ 1892 మార్చి 2న మరణించారు. 

## మూలాలు

వర్గం:1892 మరణాలు
వర్గం:1852 జననాలు
వర్గం:తమిళనాడు స్వాతంత్ర్య సమర యోధులు
వర్గం:భారత జాతీయ కాంగ్రెస్ నాయకులు
రాణి గారి బంగళా

**రాణి గారి బంగళా** 2016లో విడుదలైన తెలుగు సినిమా. బాలాజీ నాగలింగం సమర్పణలో వి సినీ స్టూడియో బ్యానర్‌పై నిర్మించిన ఈ సినిమాకు డి.దివాకర్ దర్శకత్వం వహించాడు. ఆనంద్, రష్మి గౌతమ్, శివకృష్ణ ప్రధాన పాత్రల్లో నటించిన ఈ సినిమా ఆడియో 2016 ఏప్రిల్ 10న విడుదల చేసి, సినిమాను 2016 జూలై 29న విడుదల చేశారు.
## కథ
సూర్య (ఆనంద్ రంగ) ఈకాలంలో దెయ్యాలు ఉన్నాయా లేవా అనే అంశంపై పి.హెచ్.డి చేస్తుంటాడు. ఈ క్రమంలో అతనికి స్వప్న (రేష్మి) తో పరిచమై, అది ప్రేమగా మారుతుంది. 
సూర్యకు తాను ప్రేమిస్తున్న స్వప్న ఒక దెయ్యం అని తెలుస్తుంది. సూర్య అప్పుడు ఏం చేశాడు ? అసలు స్వప్న ఫ్లాష్ బ్యాక్ ఏమిటి ? అనేదే మిగతా సినిమా కథ.
## నటీనటులు

*ఆనంద్ 
*రష్మి గౌతమ్ 
*శివకృష్ణ 
*వైజాగ్ ప్రసాద్ 
*పూర్ణిమ 
*కాశీవిశ్వనాథ్ 
*సప్తగిరి
*సత్య రాజేష్ 
*రఘుబాబు 
*గుండు హనుమంతరావు
*జబర్దస్త్ ఆర్పీ
*జయలక్ష్మి
*పూర్ణిమ 
*సౌమ్య
*గిరిష్మ
*వెనిలా

## సాంకేతిక నిపుణులు
*బ్యానర్: వి సినీ స్టూడియో
*నిర్మాత: బాలాజీ నాగలింగం
*కథ: వి.లీనా, ప్రసాద్ వనపల్లె
*స్క్రీన్‌ప్లే, దర్శకత్వం: డి.దివాకర్
*సంగీతం: ఈశ్వ‌ర్ పేర‌వ‌ల్లి
*సినిమాటోగ్రఫీ: జె.ప్రభాకర్ రెడ్డి 
*ఎడిటర్: అనిల్ మలనాడు 
* కో-ప్రొడ్యూసర్: శ్రీనివాసరావు

## మూలాలు

వర్గం:2016 తెలుగు సినిమాలు
దర్శి నగరపంచాయతీ

**దర్శి నగరపంచాయతీ**, ఆంధ్రప్రదేశ్ రాష్ట్రం, ప్రకాశం లోని నగర పంచాయతీ. ఈ నగరపంచాయతీ ఒంగోలు లోక్‌సభ నియోజకవర్గం లోని, దర్శి శాసనసభ నియోజకవర్గం పరిధికి చెందింది.పురపాలక సంఘ ప్రధాన కార్యాలయం దర్శి పట్టణంలో ఉంది. 
## చరిత్ర
ఈ నగరపంచాయతీ 2020 లో ఏర్పాటు చేశారు.20 వార్డులు ఉన్నాయి. దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.
## భౌగోళికం
దర్శి నగర పంచాయతీ 15°46'N, 79°41'E అక్షాంశ రేఖాంశాలు.రాష్ట్ర రాజధాని అమరావతి 154 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కలు ప్రకారం ధర్శి నగర పంచాయతీ జనాభా 33418, అందులో 17096 మంది పురుషులు కాగా 16322 మంది స్త్రీలు ఉన్నారు.0-6 సంవత్సరాల వయస్సు గల పిల్లల జనాభా 3789 మంది ఉన్నారు.సగటు లింగ నిష్పత్తి 955, ఇది ఆంధ్రప్రదేశ్ రాష్ట్ర సగటు 993 కంటే తక్కువగా ఉంది.మొత్తం 8068 కుటుంబాలు నివసిస్తున్నాయి.2011లో, దర్శి అక్షరాస్యత రేటు 70.90% ఉంది ఆంధ్రప్రదేశ్‌లో అక్షరాస్యతతో పోలిస్తే ఎక్కువ. పురుషుల అక్షరాస్యత 81% కాగా స్త్రీల అక్షరాస్యత 60% అక్షరాస్యులు ఉన్నారు. ఈ నగర పంచాయతీ పరిధిలో మొత్తం 8068 ఇళ్లకు పైగా ఉన్నాయి.నీరు, మురుగునీటి పారుదల వంటి ప్రాథమిక సౌకర్యాలను అందిస్తుంది.
## పౌర పరిపాలన
ఈ నగర పంచాయతీ కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తాడు. అతను ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
బొమ్మ బ్లాక్‌బస్టర్

**బొమ్మ బ్లాక్‌బస్టర్‌** 2021లో రూపొందుతున్న సినిమా. విజ‌యీభ‌వ ఆర్ట్స్ బ్యానర్ పై ప్రవీణ్ పగడాల, బోసుబాబు నిడుమోలు, ఆనంద్ రెడ్డి మద్ది, మనోహర్ రెడ్డి యెడ నిర్మించిన ఈ సినిమాకు రాజ్ విరాట్ దర్శకత్వం వహించాడు. నందు, రష్మీ గౌతమ్ హీరోహీరోయిన్లుగా నటించిన ఈ సినిమా  టీజర్‌ను 2020 అక్టోబరు 2న విడుదల చేశారు..

## చిత్ర నిర్మాణం
బొమ్మ బ్లాక్‌బ‌స్ట‌ర్ సినిమాలోని రాయే నువ్ రాయే పాటను 2020 అక్టోబరు 19న, 'నడికుడి రైలంటి సోదరా' లిరికల్​ సాంగ్​ను హీరో సుధీర్​ బాబు 2021 జనవరి 24న, లవ్ అల్ ది హాటెర్స్ పాటను హీరో పూరీ ఆకాష్ 2021 సెప్టెంబరు 27న విడుదల చేశారు.

## నటీనటులు
*నందు 
*రష్మీ గౌతమ్ 
*కిరిటి దామరాజు 
*రఘు కుంచే

## సాంకేతిక నిపుణులు
*బ్యానర్: విజ‌యీభ‌వ ఆర్ట్స్
*నిర్మాత: ప్రవీణ్ పగడాల, బోసుబాబు నిడుమోలు, ఆనంద్ రెడ్డి మద్ది, మనోహర్ రెడ్డి యెడ
*కథ, స్క్రీన్‌ప్లే, దర్శకత్వం: రాజ్ విరాట్ 
*సంగీతం: ప్రశాంత్ ఆర్ విహారి
*సినిమాటోగ్రఫీ: సుజాతా సిద్ధార్థ్‌
*ఎడిటర్‌:బి. సుభాష్కర్
*పబ్లిసిటీ డిజైన్స్ : ధని ఏలె
*పీ.ఆర్.ఓ : ఏలూరు శ్రీను, మేఘ‌శ్యామ్

## పాటలు

## మూలాలు

వర్గం:2021 తెలుగు సినిమాలు
ఫ్యామిలీ డ్రామా

**ఫ్యామిలీ డ్రామా** 2021లో విడుదలైన తెలుగు సినిమా. మ్యాంగో మాస్‌ మీడియా, రామ్ వీరపనేని సమర్పణలో తేజా కాసరపు, మెహెర్‌ తేజ్‌ నిర్మించిన ఈ సినిమాకు మెహెర్‌ తేజ్‌ దర్శకత్వం వహించాడు. సుహాస్, తేజ కాసరపు, పూజా కిరణ్‌, అనూష నూతుల ప్రధాన పాత్రల్లో నటించిన ఈ సినిమా 2021 అక్టోబరు 29న సోనీ లివ్ ఓటీటీలో విడుదలైంది.

## కథ
రామ (సుహాస్), లక్ష్మణ్ (తేజా కాసరపు) ఇద్దరు అన్నతమ్ములు. రామ (సుహాస్) కు ఉద్యోగం లేని కారణంగా తండ్రి (సంజయ్ రథా) రామ్ ని ఇంటి నుండి బయటకు గెంటేస్తాడు. లక్ష్మణ్, యామిని (పూజా కిరణ్) ఇద్దరు ప్రేమ వివాహం చేసుకుంటారు. ఉద్యోగం లేని లక్ష్మణ్ ని రెండు రోజుల్లో ఉద్యోగం సంపాదించుకోకపోతే భార్యాభర్తలు ఇద్దరినీ బయటకు గెంటేస్తానని తండ్రి (సంజయ్ రథా) ల‌క్ష్మ‌ణ్‌కు వార్నింగ్ ఇస్తాడు. తండ్రి తిడుతున్నాడనే కారణంగా ఇల్లు వదిలి వెళ్లిపోయిన రామ లక్ష్మణ్ కి ఎలా సాయపడ్డాడు? అనేదే మిగతా సినిమా కథ.

## నటీనటులు
*సుహాస్ - రామ్ 
*పూజా కిరణ్‌ - యామినీ 
*తేజ కాసరపు - లక్ష్మణ్
*అనూష నూతుల -మహతి
*శృతి మెహర్‌ - పార్వతి
*సంజయ్ రాథ - సాదాశివ రావు
*ప్రవీణ్ కటారి - నగేష్
*గడ్డం శ్రీనివాస్ - వాసుకి 
*అనురూప్ కటారి - సుభాష్

## సాంకేతిక నిపుణులు
*బ్యానర్లు: చష్మా ఫిల్మ్స్, నూతన భారతి ఫిల్మ్స్
*నిర్మాత: మెహర్ తేజ్, తేజ కాసరపు 
*కథ, స్క్రీన్‌ప్లే: మెహర్ తేజ్, షణ్ముఖ ప్రశాంత్
*దర్శకత్వం: మెహర్ తేజ్  
*సంగీతం: అజయ్ - సంజయ్
*సినిమాటోగ్రఫీ: వెంకట్ ఆర్. శాఖమూరి
*ఎడిటర్: రామకృష్ణ అర్రం

## మూలాలు

## బయటి లింకులు
* 

వర్గం:2021 తెలుగు సినిమాలు
వీణా శ్రీనివాస్

**వీణా శ్రీనివాస్** (జననం 1968 సెప్టెంబరు 12) తెలంగాణ రాష్ట్రానికి చెందిన వీణా వాద్యకారుడు. కర్ణాటక సంగీతంలో ప్రావీణ్యం సంపాదించాడు.

## జననం
శ్రీనివాస్ 1968, సెప్టెంబరు 12న తెలంగాణ రాష్ట్ర రాజధాని హైదరాబాద్‌లో జన్మించాడు. శ్రీనివాస్ తల్లి తులసి కూడా వీణా వాద్యకారురాలు. తన వీణా కచేరీల కోసం శ్రీనివాస్ అనేక ప్రాంతాలు పర్యటించాడు.

## కెరీర్
శ్రీనివాస్ చిన్నప్పటి నుండి తన తల్లి తులసి దగ్గర సంగీతంలో శిక్షణ పొందాడు. తరువాత ఎల్. సుబ్రమణ్యంతో జుగల్బందీ వయొలిన్ సంగీత స్వరాలను నేర్చుకున్నాడు. వీణలోని ప్లకింగ్ టెక్నిక్‌పై పనిచేయడం ప్రారంభించి మూడేళ్ళపాటు శ్రమించి ఒక నిమిషంలో వెయ్యి ప్లక్స్ వాయించడం సాధన చేశాడు. శ్రీనివాస్ తన తొమ్మిదేళ్ళ వయసులోనే హైదరాబాదులోని ఆకాశవాణిలో తన తొలి కచేరీ నిర్వహించాడు. టాప్ గ్రేడ్ వీణా కళాకారుడిగా ఆంధ్రప్రదేశ్ ముఖ్యమంత్రిచే ఉగాది విశిష్ట పురస్కారం కూడా అందుకున్నాడు. 25 సంవత్సరాలుగా దేశవిదేశాలలో వీణా కచేరీలను నిర్వహిస్తున్నాడు. ఐక్యరాజ్య సమితిలో ప్రదర్శన ఇచ్చిన ఏకైక వీణా కళాకారుడిగా ప్రసిద్ధి పొందాడు.

## అవార్డులు, సన్మానాలు
* ఈమని శంకరశాస్త్రి అవార్డు
* చిట్టిబాబు స్మారక పురస్కారం
* గిడుగు లలిత స్మారక పురస్కారం
* ఆంధ్రప్రదేశ్ ప్రభుత్వం నుండి ఉగాది విశిష్ట పురస్కారం.

### బిరుదులు
* వీణా విధ్వామణి
* వీణా ప్రవీణ
* రాగ సుధాకర
* వైణిక రత్న
* వైణిక సామ్రాట్
* వైణిక చక్రవర్తి
* వీణా సంబ్రహ్మ

## డిస్కోగ్రఫీ
* వీణపై త్యాగరాజ కృతి
* ఇండియన్ క్లాసికల్ రింగ్‌టోన్‌లు

## మూలాలు

## బయటి లింకులు

వర్గం:హైదరాబాదు జిల్లా సంగీత విద్వాంసులు
వర్గం:జీవిస్తున్న ప్రజలు
వర్గం:1968 జననాలు
వర్గం:హైదరాబాదు జిల్లా వ్యక్తులు
కురుప్

**కురుప్** 2021లో తెలుగులో విడుదలైన క్రైమ్ థ్రిల్లర్ సినిమా. కేరళ రాష్ట్రంలోని క్రిమినల్ సుకుమార కురుప్పు జీవిత కథ ఆధారంగా ఈ సినిమాను వేఫేరర్ ఫిల్మ్స్ బ్యానర్ పై దుల్కర్ సల్మాన్ నిర్మించిన ఈ సినిమాకు శ్రీనాథ్ రాజేంద్రన్ దర్శకత్వం వహించిన ఈ సినిమా ట్రైలర్‌ని నవంబరు 3న విడుదల చేశారు. దుల్కర్ సల్మాన్, శోభితా ధూళిపాళ్ల, ఇంద్రజిత్ సుకుమారన్, షైన్ టామ్ చాకో, టోవినో థామస్ ప్రధాన పాత్రల్లో నటించిన తెలుగుతో పాటు మలయాళం, తమిళ, కన్నడ, హిందీ భాషల్లో నవంబరు 12న విడుదల కానుంది.

## నటీనటులు

*దుల్కర్ సల్మాన్  
*భరత్ 
*శోభితా ధూళిపాళ్ల
*అనుపమ పరమేశ్వరన్ 
*ఇంద్రజిత్ సుకుమారన్ 
*షైన్ టామ్ చాకో 
*టోవినో థామస్
*సన్నీ వేన్‌
*షైన్ టామ్ చాకో 
* షాజు శ్రీధర్
*సురభి లక్ష్మి
*వాలిద్ రైచి
*శివాజిత్ పద్మనాభన్ 
*ఆనంద్ బాల్
*షైన్ టామ్ చాకో

## సాంకేతిక నిపుణులు
*బ్యానర్: వేఫేరర్ ఫిల్మ్స్ 
*నిర్మాత: దుల్కర్ సల్మాన్
*కథ, స్క్రీన్‌ప్లే, దర్శకత్వం: శ్రీనాథ్ రాజేంద్రన్ 
*సంగీతం:సుషిన్‌ శ్యామ్‌ 
*సినిమాటోగ్రఫీ: నిమిశ్ రవి
## పాటలు
ఈ సినిమాలోని పాటను భువనచంద్ర రాశాడు.

 
## మూలాలు

వర్గం:2021 తెలుగు సినిమాలు
వర్గం:2021 సినిమాలు
సూర్య సేన్

**సూర్య సేన్** ( 1894 మార్చి 22 - 1934 జనవరి 12) - ఇతని పూర్తి పేరు సూర్య కుమార్ సేన్, బెంగాల్ విప్లవకారుడు. అతను బెంగాల్ లోనే కాక భారత ఉపఖండంలో బ్రిటిష్ పాలనకు వ్యతిరేకంగా స్వాతంత్ర్య ఉద్యమంలో ప్రభావంతమైన వ్యక్తి. 1930లో చిట్టగాంగ్ ఆయుధశాల దాడికి నాయకత్వం వహించాడు.

సూర్య సేన్ వృత్తిరీత్యా పాఠశాల ఉపాధ్యాయుడు. మాస్టర్‌ దా గా ప్రసిద్ధి చెందాడు ("దా" అనేది బెంగాలీ భాషలో గౌరవ ప్రత్యయం). అతను బెర్హంపూర్ కళాశాలలో 1916 లో బి.ఎ విద్యార్థిగా ఉన్న కాలంలోనే జాతీయవాద ఆదర్శాలచే ప్రభావితమయ్యాడు. 1918లో అతను భారత జాతీయ కాంగ్రెస్ చిట్టగాంగ్ శాఖకు అధ్యక్షుడిగా ఎంపికయ్యాడు.

చిట్టగాంగ్‌లో ఉన్న బ్రిటిష్ వారికి వ్యతిరేకంగా పోరాడిన అనంత సింగ్, గణేష్ ఘోష్, లోకేనాథ్ బాల్‌లతో సహా చిట్టగాంగ్ గ్రూప్ అని పిలవబడే ఉద్వేగభరితమైన విప్లవకారుల బృందాన్ని నియమించడంలో సూర్య సేన్ పేరు పొందాడు. చిట్టగాంగ్ పరిసర వన ప్రదేశాల్లో ఉన్న యువకులను ప్రొత్సాహిస్తూ **ఇండియన్ రెపుబ్లికన్ ఆర్మీ** అనే సంస్థను స్థాపించాడు. చుట్టప్రక్కల గ్రామాలు ప్రతీరోజు తిరుగుతూ స్వాతంత్ర్య లక్ష్యం కోసం వారిని ఉత్తెజ పరుస్తూ ఉండేవాడు. తన సైనికులకు తానే శాస్త్ర శిక్షణ అందేంచేవాడు. ఈవిధంగా తిరుగుతూ శిక్షణ ఇస్తూ చిట్టగాంగ్ పై పరిపూర్ణ అవగాహన ఏర్పరచుకున్నాడు.

సహాయ నిరాకరణోద్యమంలో చురుకుగా పాల్గొని, విప్లవ కార్యకలాపాల కారణంగా 1926 నుండి 1928 వరకు రెండు సంవత్సరాల పాటు అరెస్టయ్యాడు. ఒక స్ఫూర్తిదాయకమైన ఆర్గనైజర్ మాత్రమే కాకుండా సూర్య సేన్ "మానవతావాదం విప్లవకారుల ప్రత్యేక ధర్మం" అని చాటి చెప్పాడు.

1930లో చిట్టగాంగ్ దాడిలో 80 మంది బ్రిటిష్ సైనికులు, 12 మంది విప్లవకారులు మరణించిన భీకర యుద్ధం తర్వాత.. సూర్య సేన్, మిగిలిన విప్లవకారులు చిన్న సమూహాలుగా విడిపోయి పొరుగు గ్రామాలలో దాక్కున్నారు. ప్రభుత్వ సిబ్బంది, ఆస్తులపై దాడులు ప్రారంభించారు. సూర్య సేన్ 1933 ఫిబ్రవరి 16న తరిగి అరెస్టయ్యాడు, 1934 జనవరి 12న కోర్టు విచారణకు హాజరయ్యాడు. అతనికి ఉరిశిక్ష విధించారు. అతని తోటి విప్లవకారులలో చాలామంది కూడా పట్టుబడ్డారు. వారంతా సుదీర్ఘకాలం జైలు శిక్ష అనుభవించారు.

ఉరిశిక్ష అమలు చేసే ముందు పోలీసులు అతడిని విపరీతంగా హింసించారు. చివరకు 'వందేమాతరం' అని పలకలేని విధంగా అతని దంతాలు విరగకొట్టారు. అతని గోళ్ళను సైతం జైలర్ పీకేసి చిత్రహింసలకు గురిచేసారు.

## విద్య, ఉద్యోగం, ఉద్యమం
సూర్య సేన్ 1894 మార్చి 22న చిట్టగాంగ్‌లోని రౌజన్ ఉపజిల్లాలో నోపరాలో బైద్య కుటుంబంలో జన్మించాడు. అతని తండ్రి రామనిరంజన్ సేన్ ఉపాధ్యాయుడు. 1916లో బి.ఎ. ముర్షిదాబాద్‌లోని బెర్హంపూర్ కళాశాలలో (ప్రస్తుతం కృష్ణాత్ కళాశాల) విద్యార్థి దశలోనే సూర్య సేన్ తన ఉపాధ్యాయుల నుండి భారత స్వాతంత్ర్య ఉద్యమం గురించి తెలుసుకున్నాడు. అతను విప్లవాత్మక ఆదర్శాల వైపు ఆకర్షితుడయ్యాడు. విప్లవ సంస్థ అనుశీలన్ సమితిలో చేరాడు. తన చదువు పూర్తయిన తర్వాత 1918లో చిట్టగాంగ్‌కు తిరిగి వచ్చి నందన్‌కనన్‌లోని నేషనల్ స్కూల్‌లో గణితశాస్త్ర ఉపాధ్యాయుడిగా చేరాడు. ఆ సమయంలో, భారత జాతీయ కాంగ్రెస్ అక్కడ అత్యంత ప్రముఖ రాజకీయ పార్టీ. అందులో అక్కడి శాఖకు అధ్యక్షుడిగా చేసాడు.
దస్త్రం:HangplatformLeft.jpg
దస్త్రం:Hangplatform left.JPG
దస్త్రం:Hangplarform close.JPG


## మూలాలు
వివేకానంద ప్రభుత్వ డిగ్రీ కళాశాల, విద్యానగర్

ఉస్మానియా విశ్వవిద్యాలయానికి అనుబంధంగా ఉన్న, **వివేకానంద ప్రభుత్వ డిగ్రీ కళాశాల (విజిడిసి) **, హైదరాబాద్ నగరం నడిబొడ్డున గల విద్యానగర్ ప్రాంతంలో ఉంది. ఇది హైదరాబాద్‌లోని పురాతన ఉన్నత విద్యా సంస్థలలో ఒకటి.
## చరిత్ర
ఈ కళాశాల 1966 సంవత్సరంలో *స్వామి వివేకానంద ఎడ్యుకేషన్ సొసైటీ (ఎస్ వి ఇ ఎస్) తెలుగు కళాశాల* పేరుతో ఆంధ్రప్రదేశ్ మాజీ ముఖ్యమంత్రి డాక్టర్ మర్రి చెన్నా రెడ్డి, ప్రముఖ సాహితీవేత్త ఆచార్య ఖండవల్లి లక్ష్మీ రంజనం అధ్యక్షతన స్థాపించబడింది. ఎస్ వి ఇ ఎస్, తెలుగు కలశాల అనేది ఆర్ట్స్, కామర్స్‌లలో పియుసి, యుజి కోర్సులను అందించే ఒక మిశ్రమ కళాశాల. ఇది 1982లో ప్రభుత్వం ఆధీనంలోకి వెళ్ళాక ఎస్ వి ఇ ఎస్ ప్రభుత్వ తెలుగు కళాశాల (సాయంత్రం) గా మారింది. ఆంధ్రప్రదేశ్ ప్రభుత్వ విధి విధానాలకు అనుగుణంగా, కళాశాలను 1990లో ఉదయపు కళాశాలగా మార్చి, వివేకానంద ప్రభుత్వ కళాశాల, విద్యానగర్ అని పేరు పెట్టారు. 2002లో, పియుసి రెండుగా విభజించబడటం వలన, వివేకానంద ప్రభుత్వ డిగ్రీ కళాశాలగా మార్చి, బిఎస్సి, లైఫ్సైన్సెస్ కోర్సులను చేర్చారు. 1970లో యూజీసీ చట్టంలోని 2 (ఎఫ్), 12 (బి) ప్రకారం కళాశాలకు ప్రభుత్వ గుర్తింపు లభించింది. ప్రస్తుతం ఇది దాదాపు 1700 మంది విద్యార్థులు ఉన్నత విద్యను పొందడానికి అవసరమయిన సౌకర్యాలను అందిస్తుంది.
## న్యాక్ గుర్తింపు
కళాశాలకు 2022 సంవత్సరంలో న్యాక్ చే 'A' గ్రేడ్‌లో 3.14 సీజీపీఏతో గుర్తింపు లభించింది.
## ప్రస్తుత సౌకర్యాలు
కళాశాల, విశాలమైన ఆట మైదానం కలిగి, భవనం మూడు బ్లాకులలో తరగతి గదులు, ప్రయోగశాలలు, రీడింగ్ రూమ్, ఇ-కార్నర్‌తో కూడిన లైబ్రరీ, తెలంగాణ స్కిల్ నాలెడ్జ్ సెంటర్ (టిఎస్ కేసి), మన టివి, ఎన్ ఎస్ ఎస్ వంటివి కలిగి ఉంది. 

## కంప్యూటర్ సైన్స్ డిపార్ట్మెంట్
రెండు కంప్యూటర్ లాబ్స్ కలిగి ఉంది .  ఆరుగురు  టీచింగ్ స్టాఫ్ ఉన్నారు .

thumb|కంప్యూటర్ ల్యాబ్

## కోర్సులు
కళాశాల 2016-17 విద్యా సంవత్సరం నుండి ఛాయిస్ బేస్డ్ క్రెడిట్ సిస్టమ్ (సీబీసీఎస్) ని స్వీకరించింది. 2018-19 విద్యా సంవత్సరంలో బిఎ, బికాం, బీఎస్సి, లైఫ్ సైన్సెస్‌ లలో కొత్త యుజి ప్రోగ్రామ్‌లను ప్రవేశ పెట్టారు. 2019-20లో, మూక్స్ కోర్సుతో పాటు బీబీఏ కూడా ప్రవేశపెట్టబడింది. ప్రస్తుతం కళాశాల బిఎ, బికాం, బిఎస్సిలలో యూజీ ప్రోగ్రామ్‌లను, సహ-పాఠ్యాంశాలు, పాఠ్యేతర కార్యకలాపాలు, విలువ ఆధారిత, నైపుణ్యం-ఆధారిత విద్యను విద్యార్థులకు అందిస్తుంది.
## కళాశాల సిబ్బంది
ఒక ప్రిన్సిపాల్, 36 మంది టీచింగ్ స్టాఫ్, ఒక లైబ్రేరియన్, ఒక ఫిజికల్ డైరెక్టర్, 23 మంది నాన్ టీచింగ్ స్టాఫ్ ప్రస్తుతం ఈ కళాశాలలో పనిచేస్తున్నారు.
## కళాశాల నినాదం
"*వంద పువ్వులు వికసించనీ, వంద ఆలోచనలు విరజిల్లనీ*"
## మూలాలు


వర్గం:విద్యా సంస్థలు
వర్గం:హైదరాబాదు విద్యాసంస్థలు